b'\n_START_ARTICLE_\nDaljinomer\n_START_PARAGRAPH_\nDaljinom\xc3\xa9r (tudi razdaljem\xc3\xa9r) je merilna priprava za merjenje razdalje od opazovalca do tar\xc4\x8de na primer pri rabi v geodeziji, pri dolo\xc4\x8devanju gori\xc5\xa1\xc4\x8dne razdalje v fotografiji ali to\xc4\x8dnem namerjanju z oro\xc5\xbejem. Nekatere naprave za merjenje uporabljajo aktivne metode (na primer sonar, laser ali radar), druge, ki so na razpolago od 19. stoletja naprej, pa merijo razdalje trigonometri\xc4\x8dno (stadiametri\xc4\x8dni daljinomeri in paralakti\xc4\x8dni ali koinciden\xc4\x8dni daljinomeri). Pri merjenju po navadi uporabljajo niz znanih razdalj ali velikosti tar\xc4\x8d.'